**Năvalnică prezenţă**

*George Pena*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

O strângere de mâna

şi m-am despărţit de prieteni,

pornesc iar cu vântul

ce mi s-a prins în păr,

prin mulţimea oraşului

ce aşteptă toamna

cu toţi norii

deşirati pe umăr.

Un plop, aproape,

întinde braţe lungi spre cer,

se tânguie cu frunza

după plecarea verii

si freamătă,

ştiind că va albi în ger.

Doream să fii cu mine,

să vezi cum unda apei

tremură-n parc adâncul

în aşteptarea serii,

odată cu vremea

spre ora asfinţirii,

dar tu eşti departe…

şi nici nu ştiu când vii.

Numai eu stau aici,

devorat de vise,

închipuindu-ma îmbrătişat

cu tine pe alei,

catalizând iluzii,

fiorii de dor,

ce ma faci să exist mereu,

năvalnică prezentă

a sufletului meu.